"במתכונתו הנוכחית, אין לאשר את המשך מימון המחקר לשנה ב' ולשנים הבאות"
המשרד להגנת הסביבה יצא בהודעה כי התקבלה חוות הדעת של הוועדה המשותפת למשרדי הבריאות והגנת הסביבה הממליצה למעשה שלא להמשיך במחקר.
הוועדה שהוקמה לצורך מסירת חוות דעת אודות המחקר האפידימיולוגי קבעה כי שיטות המחקר שהוצגו בסיום שנת המחקר הראשונה, אינן מהוות תשתית מחקרית מבוססת, ולכן לא ניתן להתייחס לממצאים שהתקבלו עד כה: "לפיכך ממצאים אלה אינם יכולים להוות בסיס להערכת התחלואה ולקשר שבין זיהום האוויר ומצב התחלואה באזור מפרץ חיפה".
נתונים מהמחקר שנערך באוניברסיטת חיפה נחשפים עכשיו ומראים כי בקריית חיים, קריית ביאליק, דרום מזרח קריית טבעון ורכס הכרמל בצד שפונה לאזור התעשייה, נולדים 20%-30% יותר תינוקות במשקל נמוך ובעלי היקף ראש קטן מאלה ביתר השכונות בנפת חיפה. נתונים אלה מצטרפים לפרסומים הקודמים שעלו מהמחקר והראו כי התחלואה בסרטן ריאות ולימפומה במוקדים אלה גבוהה עד פי חמישה מהממוצע הארצי.
תזכורת: כבר בנובמבר 2015 אמרו החוקרים שמנסים להשתיק אותם לאחר שדלפו פרטים מהמחקר לתקשורת אודות הנתונים הראשוניים שעולים מהמחקר המראים שדווקא באזור הר הכרמל ובאזור מפרץ חיפה מוקדי תחלואה חריגה ולכן החוקרים סבורים שיש קשר בין מקרי הסרטן החריגים הללו ובין זיהום מהמפעלים. אז נשלח אליהם מכתב ממהנדס העיר חיפה המודיע על סגירת מימון המחקר. יונה יהב חזר בו לאחר פרסום הפרטים בחדשות 2.
החוקרים שמבצעים את המחקר על הסכנה לתינוקות מזיהום אוויר הסתמכו על נתונים שנמצאים במערכת הבריאות, ולמרות זאת במשרד הבריאות ממשיכים לסרב לבקשת ynet להעביר את אותם נתונים שמסעירים את המדינה. בכיר במערכת: "תמוה שיש את הנתונים - ולא עשו עם זה כלום"
לאחר פרסום הנתונים כי הסבירות לסרטן בחיפה גבוהה פי 5 משאר הארץ הורים באזור מודאגים. "מפקירים כמעט מיליון תושבים בשל בצע כסף". מהעירייה נמסר: "נמשיך להילחם על בריאות התושבים"
ועדת הפנים והגנת הסביבה תקיים היום דיון לאור ממצאי המחקר המדאיג בעניין זיהום האוויר במפרץ חיפה. "הנתונים שהוצגו מדהימים", אומר יו"ר הוועדה ח"כ דודי אמסלם (הליכוד), "הם מאששים את החששות עליהם מתריעים התושבים זה שנים. המדינה חייבת לקחת אחריות על בריאותם של תושבי המפרץ, במיוחד לאור העובדה שמדובר בפגיעה בדור העתיד"
ממצאי המחקר עדיין לא פורסמו במלואם, אבל בחיפה הרוחות סוערות. "אף רופא לא יתייחס לאמירות כלליות שאינן מגובות בעובדות", אמרו בביה"ח. אב לשלושה מקריית חיים: "למה לחכות עוד חמש שנים שיהיה מאוחר מדי?"